Minorali o‘rmon Nanjing Towers (Nantszin minorasi) nomini olgan bo‘lib, 2018 yil Xitoyda qurib bitkazilishi rejalashtirilgan. U Osiyoning eng birinchi vertikal o‘rmoniga aylanadi. Italiyalik arxitektor Stefano Boyeri tomonidan loyihalashtirilgan minoralarning biri - 656 fut va ikkinchisi esa 354 fut balandlikda bo‘ladi. Ular orasida esa 1000dan ortiq daraxt, 23 mahalliy turdagi 2500ga yaqin buta joylashtiriladi. Eng baland minorada ofis, muzey, yashil arxitektura maktabi va tomda esa klub quriladi. Ikkinchi minorada 247 xonali Hyatt mehmonxonasi va binoning eng ustki qismida basseyn joylashadi. Balkonlar esa mehmonlarga mahalliy bioxilma-xillikni tiklashga yo‘naltirilgan ajoyib manzarani hadya etadi. Bu Stefano loyihalashtirgan birinchi vertikal o‘rmon emas. Ulardan biri allaqachon Milanda qad rostlagan, ikkinchisi esa Shveytsariyaning Lozann shahrida qurilishi rejalashtirilgan. Tobora ifloslanib borayotgan dunyoda mazkur yashil inshootlar haqiqiy toza havo nafasini olib keladi.